TKN ยืนแข็ง! ลุ้นยอดขายครึ่งปีหลังโตรับไฮซีซั่น-พาร์ทเนอร์ใหม่หนุนตลาดตปท.
TKN ยืนแข็ง! ลุ้นยอดขายครึ่งปีหลังโตรับไฮซีซั่น-พาร์ทเนอร์ใหม่หนุนตลาดตปท.
TKN ยืนแข็ง! ลุ้นยอดขายครึ่งปีหลังโตรับไฮซีซั่น-พาร์ทเนอร์ใหม่หนุนตลาดตปท.
2 ต.ค. 2562

ผู้สื่อข่าวรายงานว่า ราคาหุ้น TKN ล่าสุด ณ เวลา 10.54 น. อยู่ที่ระดับ 10.70 บาท ทรงตัวจากวันก่อนหน้า ด้วยมูลค่าการซื้อขาย 136.34 ล้านบาท โดยมูลค่าการซื้อขาย TKN ถือว่าเพิ่มขึ้นอย่างมีนัยสำคัญเป็นวันที่ 2 ติดต่อกัน จากมูลค่าการซื้อขายเฉลี่ยวันละ 20 ล้านบาท
ด้าน บล.ไอร่า ระบุในบทวิเคราะห์ (2 ต.ค.62) ว่าคาดกำไรสุทธิของ TKN ปี 63 กลับมาเติบโต 27% อยู่ที่ 605 ล้านบาทโดยคาดในระยะยาว ได้รับปัจจัยหนุนจาก Partner รายใหม่ “Pan Orion” ซึ่งเป็น 1 ในผู้ผลิตและจัดจำหน่ายขนมขบเคี้ยวรายใหญ่ของโลก (ยอดขายปี’61 ประมาณ 60,000 ล้านบาท) คาดช่วยสร้างยอดขายต่างประเทศให้เติบโตอย่างมีนัยสำคัญ คาดตั้งแต่ไตรมาส 4/62 เป็นต้นไป โดยเฉพาะในเกาหลี จีน รัสเซีย และเวียดนาม รวมถึงฐานลูกค้าของ “Pan Orion” ในอีกกว่า 60 ประเทศ
ขณะที่คาดว่าครึ่งปีหลังจะได้ประโยชน์จากช่วง High Season รวมถึงยอดขายที่เพิ่มขึ้นผ่าน “Pan Orion” พร้อมคาดยอดขายในจีนกลับมาเติบโตในระดับปกติ จากที่ลดลง 9% เมื่อครึ่งปีแรก ซึ่งเป็นผลจากการเปลี่ยน Distributor คาดครึ่งปีหลังของปีนี้ สามารถกระจายสินค้าได้ครอบคลุมพื้นที่มากขึ้น และคาด Gross Profit Margin ปรับตัวดีขึ้น หลังเริ่มใช้วัตถุดิบสาหร่ายล็อตใหม่ ซึ่งมีต้นทุน ลดลงประมาณ 10%
ทั้งนี้คาดผลประกอบการปี 62 ดีขึ้นตามลำดับ หลังกำไรสุทธิชะลอตัวในช่วง 2 ปีที่ผ่านมา ขณะที่คาดกำไรสุทธิในปี 63 กลับมาเติบโต 27% อยู่ที่ 605 ล้านบาท คาดส่วนหนึ่งจากการรับรู้เต็มที่จากยอดขายต่างประเทศที่คาดเติบโตแข็งแกร่งจาก Partner ใหม่ ประเมินราคาเป้าหมายปี’63 ที่ 14.00 บาท